ᱟᱭᱳᱫᱷᱤᱭᱟ

ᱟᱭᱳᱫᱷᱤᱭᱟ ᱫᱚ ᱥᱤᱧᱚᱛ ᱨᱮᱱᱟᱜ ᱩᱛᱛᱚᱨ ᱯᱨᱚᱫᱮᱥ ᱯᱚᱱᱚᱛ ᱨᱮ ᱥᱚᱨᱭᱩ ᱜᱟᱰᱟ ᱫᱷᱟᱨᱮ ᱨᱮ ᱢᱮᱱᱟᱜ ᱢᱤᱫ ᱥᱚᱦᱚᱨ ᱠᱟᱱᱟ ᱾ ᱱᱚᱶᱟ ᱫᱚ ᱟᱭᱳᱫᱷᱤᱭᱟ ᱦᱚᱱᱚᱛ ᱥᱟᱶᱛᱮ ᱥᱤᱧᱚᱛ ᱨᱮᱱᱟᱜ ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱟᱭᱳᱫᱷᱤᱭᱟ ᱠᱷᱚᱸᱰ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱦᱚᱸ ᱠᱟᱱᱟ ᱾ ᱟᱭᱳᱫᱷᱤᱭᱟ ᱥᱚᱦᱚᱨ ᱫᱚ ᱟᱭᱳᱫᱷᱤᱭᱟ ᱱᱚᱜᱚᱨ ᱱᱤᱜᱟᱢ ᱦᱚᱛᱮᱛᱮ ᱪᱟᱪᱞᱟᱣᱜ ᱠᱟᱱᱟ, ᱡᱟᱦᱟᱸ ᱫᱚ ᱥᱚᱦᱚᱨ ᱨᱤᱱᱤᱡ ᱥᱟᱥᱚᱱ ᱪᱟᱪᱞᱟᱣᱤᱭᱟᱹ ᱠᱟᱱᱟᱭ ᱾

ᱟᱭᱳᱫᱷᱤᱭᱟ ᱫᱚ ᱱᱟᱜᱟᱢ ᱨᱮ ᱥᱟᱠᱮᱛ ᱧᱩᱛᱩᱢ ᱛᱮ ᱵᱟᱰᱟᱭᱚᱜ ᱠᱟᱱ ᱛᱟᱦᱮᱸᱫ ᱾ ᱢᱟᱲᱟᱝ ᱵᱩᱫᱫᱷᱚ ᱟᱨ ᱡᱮᱭᱱ ᱵᱤᱦᱤᱛ ᱯᱩᱛᱷᱤ ᱠᱚ ᱨᱮ ᱫᱷᱚᱨᱚᱢ ᱜᱚᱢᱠᱮ ᱜᱚᱣᱛᱚᱢ ᱵᱩᱫᱫᱷᱚ ᱟᱨ ᱢᱚᱦᱟᱵᱤᱨ ᱫᱚ ᱥᱚᱦᱚᱨ ᱠᱚᱭ ᱫᱟᱬᱟ ᱞᱮᱫᱟ ᱟᱨ ᱩᱱᱠᱩ ᱫᱚ ᱱᱚᱸᱰᱮ ᱠᱚ ᱛᱟᱦᱮᱸᱱ ᱠᱟᱱ ᱛᱟᱦᱮᱸᱫ ᱾ ᱡᱚᱭᱱ ᱯᱚᱛᱚᱵ ᱠᱚᱨᱮ ᱦᱚᱸ ᱱᱚᱶᱟ ᱫᱚ ᱢᱚᱬᱮ ᱜᱚᱴᱟᱝ ᱛᱤᱨᱛᱷᱟᱱᱠᱟᱨ, ᱨᱤᱥᱵᱷᱟᱱᱱᱟᱛᱷ, ᱚᱡᱤᱛᱱᱟᱛᱷ, ᱚᱵᱷᱤᱱᱚᱫᱚᱱᱱᱟᱛᱷ, ᱥᱩᱢᱚᱛᱤᱱᱟᱛᱷ ᱟᱨ ᱟᱱᱱᱟᱛᱷᱱᱟᱛᱷ ᱟᱜ ᱡᱟᱱᱟᱢ ᱴᱷᱟᱶ ᱞᱮᱠᱟᱛᱮ ᱵᱟᱰᱟᱭ ᱟᱠᱟᱱᱟ ᱟᱨ ᱱᱚᱶᱟ ᱫᱚ ᱢᱟᱨᱮ ᱵᱷᱚᱨᱚᱛ ᱪᱚᱠᱨᱚᱵᱚᱨᱛᱷᱤ ᱥᱟᱶ ᱡᱚᱲᱟᱣ ᱟᱠᱟᱱᱟ ᱾ ᱜᱩᱯᱛᱚ ᱡᱩᱜᱽ ᱠᱷᱚᱱ, ᱟᱭᱢᱟ ᱥᱚᱨᱚᱥ ᱨᱮ ᱟᱭᱳᱫᱷᱭᱟ ᱟᱨ ᱥᱟᱠᱮᱛ ᱫᱚ ᱢᱤᱫ ᱥᱚᱦᱚᱨ ᱨᱮᱱᱟᱜ ᱧᱩᱛᱩᱢ ᱞᱮᱠᱟᱛᱮ ᱠᱚ ᱢᱮᱛᱟᱜ ᱠᱟᱱᱟ ᱾

ᱦᱚᱲ ᱮᱞ

ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱟᱭᱳᱫᱷᱤᱭᱟ ᱨᱮ ᱕᱕,᱘᱙᱐ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱠᱚᱲᱟ ᱫᱚ ᱕᱖.᱗% ᱟᱨ ᱛᱤᱨᱞᱟᱹ ᱫᱚ ᱔᱓.᱓% ᱠᱚ ᱛᱟᱦᱮᱸ ᱠᱟᱱᱟ ᱾ ᱟᱭᱳᱫᱷᱤᱭᱟ ᱨᱮ ᱗᱘.᱑% ᱦᱚᱲ ᱫᱚ ᱥᱤᱠᱷᱱᱟᱹᱛ ᱠᱚ ᱛᱟᱦᱮᱸ ᱠᱟᱱᱟ ᱾ ᱒᱐᱑᱑ ᱥᱮᱨᱢᱟ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱦᱤᱱᱫᱩ ᱫᱷᱚᱨᱚᱢ ᱨᱤᱱ ᱦᱚᱲ ᱫᱚ ᱙᱓.᱒᱓% ᱟᱨ ᱢᱩᱥᱞᱤᱢ ᱫᱚ ᱖.᱑᱙% ᱢᱮᱱᱟᱜ ᱠᱚᱣᱟ ᱾

ᱥᱟᱜᱟᱲᱚᱢ
ᱥᱚᱲᱚᱠ
ᱟᱭᱳᱫᱷᱤᱭᱟ ᱫᱚ ᱟᱹᱰᱤ ᱜᱟᱱ ᱢᱩᱬ ᱥᱚᱦᱚᱨ ᱟᱨ ᱱᱚᱜᱚᱨ ᱠᱷᱚᱱ ᱥᱚᱲᱚᱠ ᱰᱟᱦᱟᱨ ᱛᱮ ᱡᱚᱲᱟᱣ ᱟᱠᱟᱱᱟ, ᱡᱟᱦᱟᱸ ᱨᱮ ᱞᱚᱠᱷᱱᱚᱣ (᱑᱓᱐ ᱠᱤᱞᱚᱢᱤᱴᱚᱨ [᱘᱑ ᱢᱤᱞ]), ᱜᱳᱨᱚᱠᱷᱯᱩᱨ (᱑᱔᱐ ᱠᱤᱞᱚᱢᱤᱴᱚᱨ [᱘᱗ ᱢᱤᱞ]), ᱯᱨᱚᱭᱟᱜᱽᱨᱟᱡᱽ (᱑᱖᱐ ᱠᱤᱞᱚᱢᱤᱴᱚᱨ [᱙᱙ ᱢᱤᱞ]), ᱵᱟᱨᱟᱬᱟᱥᱤ (᱒᱐᱐ ᱠᱤᱞᱚᱢᱤᱴᱚᱨ [᱑᱒᱐ ᱢᱤᱞ]) ᱟᱨ ᱫᱤᱞᱞᱤ (᱖᱓᱖ ᱠᱤᱞᱚᱢᱤᱴᱚᱨ [᱓᱙᱕ ᱢᱟᱭᱤᱞ]) ᱥᱮᱞᱮᱫ ᱢᱮᱱᱟᱜᱼᱟ ᱾

ᱨᱟᱢᱟᱭᱚᱱ ᱥᱟᱨᱠᱤᱴ ᱨᱮᱱᱟᱜ ᱢᱤᱫ ᱦᱟᱹᱴᱤᱧ ᱞᱮᱠᱟᱛᱮ ᱱᱮᱯᱟᱞ ᱨᱮ ᱟᱭᱳᱫᱷᱤᱭᱟ ᱟᱨ ᱡᱚᱱᱚᱠᱯᱩᱨ (ᱥᱤᱛᱟᱹ ᱟᱜ ᱡᱟᱱᱟᱢ ᱴᱷᱟᱶ) ᱛᱟᱞᱟ ᱨᱮ ᱢᱤᱫ ᱥᱚᱡᱷᱮ ᱵᱟᱥ ᱥᱮᱵᱟ ᱮᱦᱚᱵ ᱟᱠᱟᱱᱟ ᱾

ᱨᱮᱞ
ᱱᱚᱣᱟ ᱥᱚᱦᱚᱨ ᱫᱚ ᱯᱚᱸᱰᱤᱛ ᱫᱤᱱ ᱫᱟᱭᱟᱞ ᱩᱯᱚᱫᱷᱭᱟᱭ ᱡᱚᱸᱠᱥᱚᱱ ᱟᱨ ᱞᱚᱠᱷᱱᱚᱣ ᱢᱩᱬᱩᱛ ᱰᱟᱦᱟᱨ ᱨᱮ ᱟᱭᱳᱫᱷᱭᱟ ᱡᱚᱸᱠᱥᱚᱱ ᱟᱨ ᱟᱭᱳᱫᱷᱤᱭᱟ ᱠᱮᱱᱴ ᱨᱮᱞᱣᱮ ᱥᱴᱮᱥᱚᱱ ᱥᱟᱶ ᱵᱨᱚᱰᱜᱮᱡᱽ ᱠᱚᱧᱮ ᱨᱮᱞᱣᱮ ᱞᱟᱭᱤᱱ ᱨᱮ ᱢᱮᱱᱟᱜᱼᱟ ᱾

ᱨᱟᱢᱟᱭᱚᱱ ᱥᱟᱨᱠᱤᱴ ᱴᱨᱮᱱ : ᱵᱤᱥᱮᱥ ᱴᱨᱮᱱ ᱡᱟᱦᱟᱸ ᱫᱚ ᱫᱤᱞᱞᱤ ᱠᱷᱚᱱ ᱨᱟᱢᱟᱭᱚᱱ ᱥᱟᱨᱠᱤᱴ ᱨᱮᱱᱟᱜ ᱢᱩᱬᱩᱛ ᱴᱷᱟᱶ ᱠᱚ ᱪᱟᱞᱟᱜᱼᱟ ᱾

ᱩᱰᱟᱹᱱ ᱰᱟᱦᱟᱨ
ᱥᱩᱨ ᱨᱮᱱᱟᱜ ᱩᱰᱟᱹᱱ ᱰᱟᱹᱦᱤ ᱫᱚ ᱦᱩᱭᱩᱜ ᱠᱟᱱᱟ ᱢᱚᱦᱚᱨᱤᱥᱤ ᱵᱷᱚᱞᱢᱤᱠᱤ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ, ᱟᱭᱳᱫᱷᱤᱭᱟᱫᱷᱟᱢ ᱫᱚ ᱕ ᱠᱤᱞᱚᱢᱤᱴᱚᱨ (᱓.᱑ ᱢᱟᱭᱤᱞ) ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ, ᱞᱚᱠᱷᱱᱚᱣ ᱨᱮ ᱪᱚᱣᱫᱷᱨᱤ ᱪᱚᱨᱚᱱ ᱥᱤᱝ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱫᱚ ᱑᱓᱔ ᱠᱤᱞᱚᱢᱤᱴᱚᱨ (᱘᱓ ᱢᱟᱭᱤᱞ) ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ, ᱯᱨᱚᱭᱟᱜᱽᱨᱟᱡᱽ ᱩᱰᱟᱹᱱ ᱰᱟᱹᱦᱤ ᱫᱚ ᱑᱖᱖ ᱠᱤᱞᱚᱢᱤᱴᱚᱨ (᱑᱐᱓ ᱢᱟᱭᱤᱞ) ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ



ᱛᱷᱚᱠ:ᱟᱭᱳᱫᱷᱤᱭᱟ
ᱛᱷᱚᱠ:ᱟᱭᱳᱫᱷᱤᱭᱟ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ
ᱛᱷᱚᱠ:ᱨᱟᱢ ᱢᱚᱱᱫᱤᱨ ᱠᱚ